Ana María Quesada assumix les delegacions de Comerç i Mercats, Patrimoni i Participació Ciutadana
08 de gener 2021

![Imagen 1](/media/rajhilv1/c_ana-maria-quesada.jpg)![Imagen 2](/media/pcbfszi4/96_ana-maria-quesada-prometiendo-el-cargo-1.jpeg)

L'alcalde de Sagunt, Darío Moreno, ha firmat este matí una resolució d'Alcaldia en què delega en la nova regidora Ana María Quesada les regidories de Comerç i Mercats, Patrimoni i Participació Ciutadana. A més, l'alcalde ha redistribuït algunes regidories entre diversos membres de l'Equip de Govern. 

Francisco Javier Timón és ara el nou responsable d'Esports i manté Sanitat i Consum, Cementeris i Salut Laboral. Abans també era el delegat de Patrimoni i Participació Ciutadana que ara són responsabilitat d'Ana María Quesada. Per altra banda, Javier Raro ja no és el delegat d'Esports i seguix amb Contractació, Mobilitat Urbana i Hisenda. Per últim, Patrimoni Cultural i Industrial passa de Roberto Rovira a Guillermo Sampedro. 

Hisenda i Comerç i Mercats eren les delegacions que tenia al seu càrrec Gloria Parra, que va deixar el càrrec de regidora el mes passat per motius professionals. 

Ana María Quesada va prendre possessió del càrrec de regidora de l'Ajuntament de Sagunt ahir, 7 de gener, en un ple extraordinari celebrat telemàticament. En declaracions prèvies, va manifestar que entenia la política com a pur servici públic: «**Des d'eixa perspectiva, i tenint en compte les circumstàncies sanitàries que tenim actualment, i a tot el que ens està portant i ocasionant, assumisc el càrrec de regidora de l'Ajuntament de Sagunt amb moltíssim orgull i emoció en un moment molt especial**».​

*   [](http://www.facebook.com/sharer.php?u=https://aytosagunto.es/va/actualitat/ana-maria-quesada-assumix-les-delegacions-de-comerc-i-mercats-patrimoni-i-participacio-ciutadana/ "Facebook")
*   [](http://twitter.com/share?url=https://aytosagunto.es/va/actualitat/ana-maria-quesada-assumix-les-delegacions-de-comerc-i-mercats-patrimoni-i-participacio-ciutadana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ana-maria-quesada-assumix-les-delegacions-de-comerc-i-mercats-patrimoni-i-participacio-ciutadana/ "Linked In")
*   [](mailto:?body=https://aytosagunto.es/va/actualitat/ana-maria-quesada-assumix-les-delegacions-de-comerc-i-mercats-patrimoni-i-participacio-ciutadana/)